Príloha č. 2

**Rámcová dohoda**

**č.SE-VO2-2021/003567-00**

**na odvoz a likvidáciu nebezpečného a iného odpadu a odvoz odpadových vôd do čistiarne odpadových vôd**

sa uzatvára podľa § 269 ods. 2 Obchodného zákonníka a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)   
(ďalej len „rámcová dohoda“)

**Zmluvné strany**

Objednávateľ: Slovenská republika zastúpená Ministerstvom vnútra Slovenskej republiky

Sídlo Pribinova 2, 812 72 Bratislava

V zastúpení: Mgr. Ján LAZAR

štátny tajomník Ministerstva vnútra Slovenskej republiky,

na základe plnomocenstva č. p. KM-OPS-2021/001914-079

zo dňa 07. apríla 2021

IČO 00151866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0018 0023

BIC/SWIFT kód:    SPSRSKBA

(ďalej len „Objednávateľ“)

a

Poskytovateľ: [obchodné meno a právna forma]

Sídlo:

Zastúpený:

IČO

DIČ

Bankové spojenie:

IBAN:

e-mail:

telefón:

Zapísaný v OR SR: [

(ďalej len „Poskytovateľ “)

(ďalej len „zmluvné strany“)

**Článok I.  
ÚVODNÉ USTANOVENIA**

* 1. Objednávateľ uskutočnil verejnú súťaž uverejnenú vo Vestníku verejného obstarávania č. zo dňa XX.XX.

2021 pod značkou XXX – MSS na predmet zákazky „**Odvoz a likvidácia nebezpečného a iného odpadu a odvoz odpadových vôd do čistiarne odpadových vôd**“ (ďalej len „verejné obstarávanie“).

* 1. Výsledkom verejného obstarávania je výber úspešného uchádzača - Poskytovateľa, s ktorým bude uzatvorená táto rámcová dohoda pre časť predmetu zákazky .....................................
  2. Základným účelom tejto rámcovej dohody je v súlade s výsledkom verejného obstarávania odvoz a likvidácia nebezpečného a iného odpadu, v rozsahu a spôsobom definovaným v článku II. tejto rámcovej dohody, ktoré bude poskytovať Poskytovateľ Objednávateľovi formou písomných objednávok.

**Článok II.**

**PREDMET RÁMCOVEJ DOHODY**

2.1 Predmetom tejto rámcovej dohody je záväzok Poskytovateľa zabezpečiť pre Objednávateľa odvoz a likvidáciu nebezpečného a ostatného odpadu (ďalej len „služby“), ktorých pôvodcom alebo držiteľom sú objekty alebo zariadenia v pôsobnosti Ministerstva vnútra SR na území Slovenskej republiky, v súlade s opisom predmetu zákazky (ďalej len „OPZ“), ktorý tvorí Prílohu č. 1 tejto rámcovej dohody a záväzok Objednávateľa zaplatiť Poskytovateľovi za riadne a včas poskytnuté služby odmenu, ktorá je uvedená v Prílohe č. 2 tejto rámcovej dohody.

**Článok III.**

**MIESTO A SPôSOB PLNENIA**

* 1. Miestom poskytnutia služieb budú jednotlivé objekty alebo zariadenia Ministerstva vnútra SR v ........................ samosprávnom kraji (doplní sa v zmysle príslušnej časti predmetu zákazky) podľa Prílohy č. 1 tejto rámcovej dohody.
  2. Na základe potreby Objednávateľa na poskytnutie služieb, Objednávateľ v súlade s § 83 ods. 3 a 4 zákona č. 343/2015 Z. z. vyzve písomne Poskytovateľa na poskytnutie služby/služieb formou písomnej objednávky.
  3. V písomnej objednávke Objednávateľ v súlade s Prílohou č. 1 tejto rámcovej dohody určí objekty alebo zariadenia, v ktorých sa majú služby poskytovať, vymedzí rozsah a druh služieb a v prípade potreby ďalšie podrobnosti poskytovania služieb. V objednávke sa stanoví aj termín plnenia poskytovaných služieb.
  4. Zmluvné strany sa dohodli, že objednávka bude zodpovedať podmienkam dohodnutým v tejto rámcovej dohode, najmä s ohľadom na jednotkové ceny a práva a povinnosti dohodnuté v tejto rámcovej dohode.
  5. Objednávku doručí Objednávateľ Poskytovateľovi najneskôr štrnásť (14) dní pred požadovaným termínom poskytnutia služby/služieb.
  6. Poskytovateľ je v súlade so všeobecne záväznými právnymi predpismi platnými na území SR povinný predkladať minimálne raz mesačne dokumenty uvedené v bode 3.6.1 a 3.6.2 a 3.6.3 tohto článku k všetkých odobratým službám, a to písomne na adresu: Ministerstvo vnútra Slovenskej republiky Odbor hospodárskeho zabezpečenia, Košická 47, 812 72 Bratislava
     1. Sprievodný list nebezpečného odpadu (príloha č. 12 vyhlášky Ministerstva životného prostredia Slovenskej republiky č. 366/2015 Z. z. o evidenčnej povinnosti a ohlasovacej povinnosti v znení neskorších predpisov), potvrdený prevádzkovateľom zariadení na nakladanie s odpadom.
     2. Potvrdenie o prevzatí odpadu podľa § 9 ods. 3 vyhlášky Ministerstva životného prostredia Slovenskej republiky č. 371/2015 Z. z. ktorou sa vykonávajú niektoré ustanovenia zákona o odpadoch s uvedením:

1. dátumu a času prevzatia odpadu,
2. množstva prevzatého odpadu, jeho druhu a názvu odpadu podľa Katalógu odpadov,
3. účelu, na ktorý bol odpad prevzatý,
4. ďalšieho spôsobu nakladania s týmto odpadom,

* + 1. Doklady o odvoze odpadových vôd do čistiarne odpadových vôd v zmysle ust. § 36 ods. 4 zákona č. 364/2004 Z.z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon)

**Článok IV.**

**PODMIENKY POSKYTOVANIA SLUŽIEB**

* 1. Poskytovateľ sa zaväzuje poskytovať služby špecifikované v Prílohe č. 1 a Prílohy č. 2 tejto rámcovej dohody v súlade s jej ustanoveniami, v súlade so všeobecne záväznými právnymi predpismi platnými na území SR podľa ktorých sa poskytovanie služby spravuje a podľa pokynov Objednávateľa, v súlade so záujmami Objednávateľa, ktoré sú mu známe a/alebo ktoré mu vzhľadom na okolnosti pri vynaložení všetkej odbornej starostlivosti mali byť známe, resp. ktoré mal Poskytovateľ poznať v súlade s príslušnými všeobecne záväznými právnymi predpismi platnými na území SR.
  2. Poskytovateľ sa zaväzuje Objednávateľa bez zbytočného odkladu písomne informovať o všetkých okolnostiach dôležitých pre riadne a včasné poskytovanie služieb, t. j. bezprostredne potom, ako sa o nich dozvedel, a všetkých okolnostiach, ktoré môžu mať vplyv na zmenu alebo doplnenie alebo udelenie pokynov Objednávateľa voči Poskytovateľovi.
  3. Poskytovateľ sa môže odchýliť od pokynov Objednávateľa len vtedy, ak je to nevyhnutné pre záujmy Objednávateľa a keď si Poskytovateľ nemôže včas zabezpečiť súhlas Objednávateľa. V tomto prípade je Poskytovateľ povinný bez zbytočného odkladu písomne informovať Objednávateľa o týchto skutočnostiach.
  4. Poskytovateľ sa zaväzuje písomne upozorniť Objednávateľa na nesprávnosť (vrátane rozporu s všeobecne záväznými právnym predpismi platnými na území SR) ním navrhovaného postupu, podkladov a/alebo iných pokynov týkajúcich sa služieb špecifikovaných v Prílohe č. 1 tejto rámcovej dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Poskytovateľ nesplní túto svoju povinnosť, zodpovedá za škodu tým spôsobenú. V prípade, že Objednávateľ trvá napriek upozorneniu Poskytovateľa na tomto postupe, podkladoch, pokynoch, je Poskytovateľ povinný postupovať podľa pokynov Objednávateľa, pričom však Poskytovateľ nezodpovedá za akúkoľvek škodu, ktorá v tomto prípade vznikne.
  5. Poskytovateľ je povinný poskytovať Objednávateľovi dokumenty nevyhnutné na poskytovanie služieb v písomnej podobe, vždy ak je to možné aj v elektronickej podobe, pokiaľ sa v tejto rámcovej dohode nedohodnú inak. Poskytovateľ je povinný uschovávať všetky dokumenty, ktoré vytvoril alebo nadobudol v súvislosti s poskytovaním služieb definovaných v Prílohe č. 1 a v Prílohe č. 2 tejto rámcovej dohody. Poskytovateľ je povinný kedykoľvek umožniť Objednávateľovi nahliadnuť do dokumentov súvisiacich s poskytovaním služieb definovaných v Prílohe č. 1 tejto rámcovej dohody.
  6. Poskytovateľ sa zaväzuje poskytovať služby definované v Prílohe č. 1 a v Prílohe č. 2 tejto rámcovej dohody podľa príslušných objednávok, okrem prípadu keď Poskytovateľ nemôže ovplyvniť plnenie záväzkov alebo keď včasnosť, kvalita a úplnosť požadovaných informácií a inštrukcií závisí od Objednávateľa.
  7. Poskytovateľ sa zaväzuje zachovávať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupní Poskytovateľovi pri poskytovaní služieb definovaných v OPZ (ďalej len „dôverné informácie”). Poskytovateľ sa zaväzuje, že použije dôverné informácie výhradne na účely poskytovania služieb definovaných v OPZ v zmysle tejto rámcovej dohody.
  8. V prílohe č. 3 sú uvedené údaje o všetkých známych subdodávateľoch poskytovateľa, ktorí sú známi v čase uzavierania tejto rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  9. Poskytovateľ je povinný objednávateľovi oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.
  10. V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  11. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
  12. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „ zákon č. 315/2016 Z.z.“).
  13. Porušenie povinností poskytovateľa podľa bodu 4.9 až 4.12 tohto článku tejto rámcovej dohody predstavuje podstatné porušenie tejto rámcovej dohody.
  14. Poskytovateľ sa zaväzuje poskytnúť Objednávateľovi všetku potrebnú súčinnosť nevyhnutnú na plnenie tejto rámcovej dohody.
  15. Objednávateľ sa zaväzuje bez zbytočného odkladu písomne informovať Poskytovateľa o všetkých skutočnostiach, ktoré majú podstatný význam pre poskytovanie služieb definovaných v OPZ.
  16. Poskytovateľ vyhlasuje, že v čase uzatvorenia tejto rámcovej dohody má splnené všetky povinnosti, ktoré mu vyplývajú zo zákona č. 315/2016 Z. z.

**Článok V.**

**ODPLATA A FAKTURÁCIA**

* 1. Cena za služby (ďalej len „odplata“) je uvedená v Prílohe č. 2 tejto rámcovej dohody a je stanovená dohodou zmluvných strán v súlade so zákonom Národnej rady SR č. 18/1996 Z. z. o cenách v znení neskorších predpisov.
  2. Odplata musí zahŕňať všetky náklady Poskytovateľa vynaložené v súvislosti s poskytovaním služieb na základe tejto rámcovej dohody a Poskytovateľ nie je oprávnený požadovať od Objednávateľa iné plnenia.
  3. Odplata musí byť stanovená v mene EURO. K fakturovanej odplate bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase poskytnutia služieb.

* 1. Jednotková cena služieb (v eurách za tonu - €/t), je uvedená v Prílohe č. 2 tejto rámcovej dohody. Uvedené ceny sú stanovené bez DPH.
  2. Celkové množstvo poskytovaných Služieb bude závisieť výlučne od potrieb Objednávateľa počas doby platnosti tejto rámcovej dohody.
  3. Objednávateľ sa zaväzuje zaplatiť za riadne a včas poskytnuté Služby Poskytovateľovi odplatu podľa písomnej objednávky, v súlade s touto rámcovou dohodou. Objednávateľ neposkytne Poskytovateľovi žiaden preddavok na zrealizovanie predmetu tejto rámcovej dohody.
  4. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“).

* 1. Lehota splatnosti faktúry Poskytovateľa je tridsať (30) dní odo dňa doručenia faktúry Objednávateľovi. Ak predložená faktúra nebude vystavená v súlade so zákonom č. 222/2004 Z. z. touto rámcovou dohodou a/alebo objednávkou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsať (30) dní odo dňa jej opätovného doručenia Objednávateľovi.
  2. Všetky faktúry budú uhrádzané výhradne bezhotovostne prevodným príkazom na bankový účet Poskytovateľa uvedený v záhlaví tejto rámcovej dohody v časti Poskytovateľ.

* 1. Bankové spojenie Poskytovateľa uvedené na faktúre musí byť zhodné s bankovým spojením dohodnutým v tejto rámcovej dohode a príslušnej objednávke.
  2. V cene služieb je zahrnutá likvidácia odpadu, vrátane dodania potrebných obalov (samotné obaly, ich likvidácia alebo zapožičanie), doprava, manipulácia, prípadne prenájom veľkokapacitného kontajnera.

**Článok VI.**

**ZMLUVNÁ POKUTA A ÚROKY Z OMEŠKANIA**

* 1. V prípade omeškania Poskytovateľa s plnením jeho povinností v termíne podľa príslušnej písomnej objednávky, je Poskytovateľ povinný zaplatiť Objednávateľovi zmluvnú pokutu vo výške 0,1 % z ceny plnenia, s ktorým je v omeškaní, za každý aj začatý deň omeškania. Zaplatením zmluvnej pokuty nie je dotknutý nárok na náhradu škody.
  2. V prípade omeškania Poskytovateľa so splnením niektorej z povinností uvedených v čl III. bod 3.6 tejto rámcovej dohody, je Poskytovateľ povinný zaplatiť Objednávateľovi zmluvnú pokutu vo výške 500,-EUR za každý deň omeškania, za každú omeškanú povinnosť osobitne.
  3. V prípade omeškania Objednávateľa s úhradou faktúry po lehote jej splatnosti je Poskytovateľ oprávnený požadovať od Objednávateľa zaplatenie úrokov z omeškania v zákonom stanovenej výške.

**Článok VII.**

**ZODPOVEDNOSŤ ZA ŠKODU**

7.1 Poskytovateľ zodpovedá Objednávateľovi za škodu, ktorú mu preukázateľne spôsobil v súvislosti   
s poskytovaním služieb definovaných v OPZ.

7.2 Poskytovateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov alebo akýchkoľvek iných podkladov poskytnutých Objednávateľom Poskytovateľovi.

**Článok VIII.**

**OSOBITNÉ USTANOVENIA**

* 1. Akákoľvek písomnosť alebo iné správy, ktoré sa doručujú v súvislosti s touto rámcovou dohodou (ďalej len „oznámenie“) musia byť:
     1. v písomnej podobe;
     2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom tejto rámcovej dohody.
  2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto rámcovej dohody:

Objednávateľ: Ministerstvo vnútra Slovenskej republiky

Odbor hospodárskeho zabezpečenia SE MV SR, Košická 47, 812 72 Bratislava

k rukám: [•]

email: [•]

* 1. Oznámenie poskytované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto rámcovej dohody:

Poskytovateľ: [•]

k rukám: [•]

email: [•]

* 1. Oznámenie nadobúda účinnosť okamihom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Ak ktorékoľvek z ustanovení tejto rámcovej dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto rámcovej dohody, avšak zákonnosť, platnosť a vykonateľnosť zvyšných ustanovení tejto rámcovej dohody zostane nedotknutá.
  4. Zmluvné strany sa dohodli, že pohľadávky vyplývajúce z tejto rámcovej dohody môžu byť postúpené   
     na tretie osoby len s predchádzajúcim písomným súhlasom dlžníka

**Článok IX.**

**ZÁNIK DOHODY**

* 1. Túto rámcovú dohodu je možné ukončiť:
     1. písomnou dohodou zmluvných strán, a to dňom uvedeným v takejto dohode; v dohode o ukončení tejto rámcovej dohody sa súčasne upravia aj nároky zmluvných strán vzniknuté na základe alebo v súvislosti s touto rámcovou dohodou,
     2. písomným odstúpením od tejto rámcovej dohody ktoroukoľvek zo zmluvných strán,
     3. písomnou výpoveďou zo strany Objednávateľa.
  2. Objednávateľ je oprávnený odstúpiť od tejto rámcovej dohody (ďalej len „odstúpenie Objednávateľa“) v prípade, ak:
     1. proti Poskytovateľovi začalo konkurzné konanie alebo reštrukturalizácia,
     2. Poskytovateľ vstúpil do likvidácie,
     3. Poskytovateľ koná v rozpore s touto rámcovou dohodou a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,
     4. Poskytovateľ nebol v čase uzavretia tejto rámcovej dohody zapísaný v registri partnerov verejného sektora podľa zákona č. 315/2016 Z. z.. alebo bol počas doby trvania tejto rámcovej dohody vymazaný z registra partnerov verejného sektora.
     5. Poskytovateľ poruší čl. IV bod 4.9 až 4.12 rámcovej dohody.
  3. Poskytovateľ je oprávnený písomne odstúpiť od tejto rámcovej dohody v prípade, ak Objednávateľ poruší túto rámcovú dohodu podstatným spôsobom. Za podstatné porušenie zmluvnej povinnosti sa považuje neuhradenie faktúry Objednávateľom v lehote tridsať (30) dní po lehote jej splatnosti.
  4. Odstúpenie od tejto rámcovej dohody musí mať písomnú formu, musí sa v ňom uviesť dôvod odstúpenia. Odstúpenie nadobúda účinnosť dňom doručenia druhej zmluvnej strane.
  5. Zmluvná strana, ktorá odstúpi od tejto rámcovej dohody, má právo požadovať od druhej strany náhradu škody, ktorá jej týmto konaním vznikla, okrem prípadov zásahu vyššej moci. Pre účely tejto rámcovej dohody sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie poskytnutia služby trvá po dobu pôsobenia vyššej moci, najviac však dva mesiace. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, má každá zo zmluvných strán právo odstúpiť od tejto rámcovej dohody.
  6. Túto rámcovú dohodu môže Objednávateľ písomne vypovedať aj bez udania dôvodu s výpovednou lehotou dva (2) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.

**Článok X.**

**ZÁVEREČNÉ USTANOVENIA**

10.1 Táto rámcová dohoda sa uzatvára na obdobie 48 mesiacov od nadobudnutia jej účinnosti, resp. do vyčerpania maximálneho finančného limitu, ktorý je uvedený v Prílohe č. 2 tejto rámcovej dohody.

10.2 Táto rámcová dohoda môže byť doplnená alebo menená len písomnými, očíslovanými a zmluvnými stranami podpísanými dodatkami k tejto rámcovej dohode.

10.3 Právne vzťahy touto rámcovou dohodou neupravené sa riadia príslušnými ustanoveniami Obchodného zákonníka a zákona č. 343/2015 Z. z.

10.4 Zmluvné strany sa dohodli, že prípadné spory vyplývajúce z plnenia tejto rámcovej dohody budú riešiť najprv dohodou alebo zmierom. Ak nedôjde k dohode, bude vec riešiť vecne a miestne príslušný súd Slovenskej republiky.

10.5 Táto rámcová dohoda má nasledujúce prílohy:

- Príloha č. 1 – Opis predmetu zákazky

- Príloha č. 2 – Štruktúrovaný rozpočet ceny rámcovej dohody.

- Príloha č. 3 - Informácie o subdodávateľoch

10.6 Táto rámcová dohoda je vyhotovená v piatich vyhotoveniach s platnosťou originálu v slovenskom jazyku. Dve (2) vyhotovenia obdrží Poskytovateľ a tri (3) vyhotovenia obdrží Objednávateľ.

10.7 Táto rámcová dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Rámcovú Dohodu zverejní Objednávateľ.

10.8. Zmluvné strany vyhlasujú, že vôľa prejavená v tejto rámcovej dohode je slobodná, vážna, bez omylu v osobe alebo predmete tejto rámcovej dohody a že túto rámcovú dohodu neuzavreli ani v tiesni ani za nápadne nevýhodných podmienok, čo potvrdzujú jej podpisom.

V Bratislave, dňa: V................... dňa:

Za Objednávateľa: Za Poskytovateľa:

.................................................................. ..................................................................